K-1 Attack

náhľad|K-1 Attack 
K-1 Attack je značka automobilov slovenskej spoločnosti K-1 Engineering, ktorá sa navrhuje a vyrába v Bratislave.

Existuje v dvoch vyhotoveniach, a to K-1 Attack Roadster a K-1 Attack Racing.

Začiatky vývoja, dizajnu a výroby značky siahajú do roku 1991, kedy vznikol tím ľudí na čele s Ing. Dickom Kvetňanským a konštruktérom Jurajom Mitrom. Postupne boli zavedené výrobné procesy potvrdené certifikátom kvality ISO 9001.

Klientom spoločnosti z celého sveta bolo dodaných niekoľko desiatok automobilov. Medzi prvými modelmi boli Kit Cary, neskôr cestné modely K-1 Attack Roadster do USA, Holandska, Nemecka, Slovinska, Rakúska, Spojených arabských emirátov a Ruska. V roku 2004 sa Dick Kvetňanský podieľal ako hlavný sponzor pri dodávke upraveného superľahkého vozidla Attack univerzite vo Philadelphii. V spolupráci so spoločnosťou  General Electrics a Boeing bol skonštruovaný pretekársky špeciál na pohon na sójový olej a s týmto vozidlom v roku 1993 vyhrali súťaž Tour de Sol o najrýchlejšie vozidlo na svete s hybridným pohonom, kde predstihli značky ako Honda, Toyota, GM a pod.

 Technické parametre - K1 Attack Roadster 
 Motor 3.0L 24V Ford ST220 Duratec V6 Ulož. motora v strede Výkon 178 kW (242 k) pri 6 850 ot./min Krútiaci moment 300 Nm pri 5 500 ot./min Prevodovka 6 stupňová manuálna Dĺžka 4 055 mm Šírka 1 900 mm Výška 1 120 mm Rázvor 2 430 mm Hmotnosť 992 kg Batožinový priestor 203 l Palivová nádrž 43 l (5l rezerva) Pneumatiky Vpredu – 225/45 R17“  Vzadu –265/35 R18“ Rozloženie hmot. Predná náprava – 48%  Zadná náprava – 52% 0 – 100 km/h 4,9 s Maximálna rýchlosť 250 km/h – (elektr. obmedzená)

 Iné projekty 

 Externé odkazy 

Kategória:Automobily podľa značky
Kategória:Športové automobily